b'\n_START_ARTICLE_\nEmelie Degerholm\n_START_PARAGRAPH_\nEmelie Degerholm (1847 Helsinki \xe2\x80\x93 6. marraskuuta 1909 Helsinki) oli suomalainen n\xc3\xa4yttelij\xc3\xa4 ja ruotsin kielell\xc3\xa4 kirjoittanut kirjailija joka k\xc3\xa4ytti nimimerkki\xc3\xa4 Etty Malm._NEWLINE_Degerholm k\xc3\xa4vi Ruotsalaisen teatterin oppilaskoulun 1867\xe2\x80\x931869 ja oli Ruotsalaisen teatterin n\xc3\xa4yttelij\xc3\xa4n\xc3\xa4 1871\xe2\x80\x931880. My\xc3\xb6hemmin h\xc3\xa4n toimi kirjanpit\xc3\xa4j\xc3\xa4n\xc3\xa4 ja puheenopettajana sek\xc3\xa4 oli Helsingfors Dagblad ja Hufvudstadsbladet-lehtien avustajana. Vuonna 1873 h\xc3\xa4n oli mukana yhdess\xc3\xa4 O. M. Reuterin ja Rafael Hertzbergin kanssa julkaisemassa Lyran-nimist\xc3\xa4 runokalenteria. H\xc3\xa4n k\xc3\xa4\xc3\xa4nsi my\xc3\xb6s ulkomaisia n\xc3\xa4ytelmi\xc3\xa4 ruotsin kielelle._NEWLINE_Degerholmin kirjallinen p\xc3\xa4\xc3\xa4ty\xc3\xb6 oli Helsingin ruotsinkielist\xc3\xa4 teatteriel\xc3\xa4m\xc3\xa4\xc3\xa4 kuvannut kaksiosainen muistelmateos Vid svenska scenen i Helsingfors\xc2\xa0: minnen och bilder.'